recursal/SuperWikiNEXT-32B huggingface dataset:
**Килотоа** — купа исполнета со вода и најзападен вулкан во Еквадорските Андите. Купата од 3 километри била формирана по распадот на овој дацитен вулкан по катастрофалната ерупција со показател на вулканска избувност од 6, пред околу 800 години, кој произвел пирокластични текови и лахари кои стигнале до Тихиот Океан. Оваа последна ерупција следела по период на латентност од 14.000 години и е позната како ерупција од 1280 година. Четвртата еруптивна фаза била фреатомагнатска, што укажува на тоа дека езерото веќе постоело во тоа време. Купата оттогаш акумулирала длабоко кратерско езеро од 250 метри, кое има зеленикава боја како резултат на растворени минерали. Фумаролите се наоѓаат на дното на езерото и на источниот дел на вулканот се појавуваат топли извори.

Килотоа е туристичка локација со зголемена популарност. Патот кон врвот обично започнува со камион или автобус од градот Зумбахуа, 17 километри на југ, или почесто со автобус од Латакунга. Посетителите веќе не треба да плаќаат два долари за да ја разгледаат купата. Постојат голем број на едноставни хостели во непосредна област кои ги нудат своите услуги. Активностите вклучуваат пешачење од четири до пет часа околу купата (чиј пречник е нешто над 3 км). Купестиот раб е мошне нерегуларен и достигнува максимални височини (3810 метри до севвер, 3894 метри до северозапад и 3915 метри до југоисток) во три лавини куполи. Искачувањето од 10 километри е стрмно на некои места и може да биде доста тешко, особено ако има магла.

Површината на езерото се наоѓа на 3.500 метри над морето. Вкупниот волумен на вода што се чува во езерото Килотоа е 0,35 км3. Според месните жители, нивото на езеро полека се намалува во текот на последните 10 години. Травертинските депозити се случуваат долж брегот до 10 метри над нивото на езерото (во 2000 година).

Наводи
------

1. 1 2  „Quilotoa". *Глобална програма за вулканизмоит*. Смитсонова установа. Посетено на 2007-01-25. (англиски)
2. ↑  Patricia A. Mothes, Minard L. Hall (2008) "The plinian fallout associated with Quilotoa's 800 yr BP eruption, Ecuadorian Andes", Journal of Volcanology and Geothermal Research, Volume 176, Issue 1, 10 September 2008, Pages 56-69
3. ↑  Water chemistry of Lake Quilotoa and assessment of natural hazards  Архивирано на 16 февруари 2012 г.
4. ↑  „Viva Quilotoa Travel Guide site visit Jan 31, 2009". Архивирано од изворникот на 2013-02-11. Посетено на 2017-12-24.
5. ↑  Journal of Volcanology and Geothermal Research 97 (2000) 271–285  Архивирано на 16 февруари 2012 г.

Надворешни врски
----------------

|  |  |
| --- | --- |
| Ризница | „Килотоа" на Ризницата ? |

* Travel information Архивирано на 24 декември 2012 г.
* Travel information Архивирано на 6 декември 2008 г.
* Jan 2009 Updated travel info Архивирано на 11 февруари 2013 г.
* Events in Quilotoa
Корадо Алваро 
**Корадо Алваро** (италијански: *Corrado Alvaro*; 1895-1956) - италијански писател, сценарист и новинар.

Животопис
---------

Алваро е роден во селото Сан Лука, во Калабрија.

Творештво
---------

Алваро бил сестран автор - пишувал новели, романи, кратки раскази, сценарија итн. Тој е претставник на веризмот и во своите дела го слика безнадежниот живот и сиромаштијата во родната Калабрија. Првиот книжевен успех го остварил со делото „Луѓето од Аспромонте" во кое го опишува искористувањето на селаните од страна на големопоседниците. Многу книжевни критичари ова дело го оценуваат како ремек-дело. Други негови поважни дела се: „Госпоѓата од островот", „Дваесет години", „Човекот во лавиринтот", „Нашето време и надежта", „Долгата ноќ на Медеја" и романот „Како животот" за кого ја добил наградата „Стрега".

Наводи
------

1. 1 2  *Riba, patka, vodozemac: Priče o životinjama* (Priredila Ljubica Arsić). Beograd: Laguna, 2014, стр. 323.
**Киевскиот академски младински театар** (украински: *Київський академічний Молодий театр*) е младински театар кој се наоѓа во Киев, Украина.

Иницијативата за основање на таков вид театар започнала во 1978 година на 23 конгрес на Ленинската коминистичка младинска унија на Украина. Младинскиот театар бил основан во 1979 година, и официјално отворен на 14 декември 1979 година. Претходфно, оваа одлука била потврдена од страна на Министерството за култура на СССР.

Првиот настап на младинскиот театар се одржал на 26 април 1980 година.

|  |  |
| --- | --- |
|  | „Киевски академски младински театар" на Ризницата ? |
**Килопонд** (од лат. *pondus* = „тежина", симб. **кп** или **kp**) или **килограм-сила** (симб. **кгс** или **kg*F***) е гравитациска метричка единица за сила. Единицата ја изразува силата на килограм маса во гравитациско поле од 9,80665 м/с2 (стандардна гравитација, т.е. вопросечена вредност на Земјината тежа). Затоа, еден килопонд по дефиниција е еднаков на 9,80665 N. Сразмерно на тоа, еден **грам-сила** (**гс**) изнесува 9,80665 мN, а еден милиграм-сила изнесува 9,80665 uN.

Покрај науката, единицата се користи и за изразување на напрегањето на велосипедските жици, за вртежен момент што се изразува во **килопондметри** (кмп) за неформално изразување на притисок во килограми по сантиметар квадратен (1 кп/см2 = 1 ат ≈ 1 бар ≈ 1 атм), за повлечокот на лакот во стреличарството, и за дефинирање на „метричка коњска сила" како 75 килопондметри во секунда и техничката атмосфера (ат) како 1 килопонд на сантиметар квадратен.

Сродни единици
--------------

Во разни полиња присутни се и единиците **тон-сила**, **мегаграм-сила** и **мегапонд** (**Мп**), кои изнесуваат 1000 килопонди.

Во некои полиња се користи единицата **декањутн** (**daN**) како приближна на килопондот, со тоа што декањутнот има точно (наместо приближно) 10 њутни.

**Единици за сила**| * п
* р
* у
 | њутн (SI)  | дин | килопонд | фунта-сила | фунтал |
| --- | --- | --- | --- | --- | --- |
| 1 N | ≡ 1 kg·m/s² | = 105 dyn | ≈ 0,10197 kp | ≈ 0,22481 lb*F* | ≈ 7,2330 pdl |
| 1 dyn | = 10−5 N | ≡ 1 g·cm/s² | ≈ 1,0197×10−6 kp | ≈ 2,2481×10−6 lb*F* | ≈ 7,2330×10−5 pdl |
| 1 kp | = 9,80665 N | = 980665 dyn | ≡ *gn*·(1 kg) | ≈ 2,2046 lb*F* | ≈ 70,932 pdl |
| 1 lb*F* | ≈ 4,448222 N | ≈ 444822 dyn | ≈ 0,45359 kp | ≡ *gn*·(1 lb) | ≈ 32,174 pdl |
| 1 pdl | ≈ 0,138255 N | ≈ 13825 dyn | ≈ 0,014098 kp | ≈ 0,031081 lb*F* | ≡ 1 lb·ft/s² |

Поврзано
--------

* Метрологија
* Фунта-сила

Наводи
------

1. ↑  „килопонд" Архивирано на 17 декември 2013 г. - Лексикон на македонскиот јазик, он.нет
2. ↑  „Меѓународен систем на мерни единици (SI)" Архивирано на 3 јуни 2016 г. – NIST (англиски)
3. 1 2  „Водич за употреба на Меѓународниот систем на единици (SI)" - NIST (англиски)
4. ↑  SI - Брошура, гл. 2.2.2. - МБТМ (англиски)
5. ↑  „Работа што ја извршува сила од 1 килопонд на пат од 1 м" („килопондметар" Архивирано на 17 декември 2013 г.) - Лексикон на македонскиот јазик, он.нет
**Киевско-печерските ѕидини** (украински: *Лаврські фортифікаційні споруди*) претставуваат тврдина која се наоѓа околу Киевско-печерската лавра, во Киев, Украина.

Ѕидините биле изградени кон крајот на 12 век, кога биле 2 метри широки и 5 метри високи. Тие ѕидини биле уништени во времето на монголската инвазија врз Киевска Рус. Долго време не се знаело за тие ѕидини, пред да бидат откриени во 1951 година.

Се смета дека во времето на инвазијата тие биле изработени од дрво, а дека во 16 век истите биле изградени. Во 1706 година, Петар Велики наредил изградба на т.н. *Стара пештерска тврдина*, и првите планови од таа фортификација биле направени од страна на инженер по име Гелерт. Проектот бил завршен во 1723 година, и се состоел од полукружна тврдина чии ѕидини биле 6 метри восоки.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Киевско-печерска лавра |
| --- |
|  |
| Храмови | Успенска црква  **·**  Манастирска порта  **·**  Трпезна црква **·**  Црква на сите светители   **·**  Берестовско спасение  **·**  Воздвижение на Чесниот Крст  **·**  Рождество на Пресвета Богородица  **·**  Света Ана  **·**  Вознесение Христово  **·**  Свети Теодосиј  **·**  Црква на животоносниот извор  **·**  Свети Никола |  |
|  |
| Градби и архитектура | Камбанарија  **·**  Далечни пештери  **·**  Блиски пештери  **·**  Тврдина **·**  Кловски дворец  **·**  Печатница  **·**  Академија  **·**  Иконописна работилница  **·**  Гробишта |
|  |
| Музеи и библиотеки | Музеј на историските скапоцености  **·**  Музеј на книгата  **·**  Музеј на украинската уметност **·**  Државна историска библиотека  **·**  Национален институт |

 |
Карта на Арабија заснована на преводот на Птоломеј од Јакопо д'Анџело (1478). Кинаидоколпитаите се наоѓаат на северозапад
**Кинаидоколпитаите** биле народ кој го населувал Хиџаз во западна Арабија во 2 и 3 век од нашата ера, според грчки и латински автори. Тие се познати од мал број независни извори. Нивниот главен град бил Замбрам, но ниту една од именуваните населби на нивната територија не може да се идентификува со сигурност. Нивното име е веројатно поврзано со името на Кинда. Некое време тие беа напаѓачи и пирати, кои се залагале за трговија со темјан сè додека не биле поразени од кралството Аксум, што им наметнало данок.
**Лилјаните** (науч. *Liliaceae*) — една од основните фамилии на монокотиледонски растенија. Според некои податоци, таа брои околу 250 родови и 3700 видови, правејќи ја трета по големина во рамките на монокотиледоните (по орхидеите и тревите).

Лилјаните се нашироко распространети по Земјата и се особено чести во топлите умерени и тропски региони. Повеќето видови се многугодишни тревести растенија кои поседуваат луковици (или други форми на метаморфозирани корења) од кои се издигнуваат исправени групации на тесни, тревести листови или листести стебла. Неколку видови се дрвенести, а некои се мали дрвја.

Еволутивните врски помеѓу претставниците на фамилијата на лилјани не се јасни, па затоа одредени ботаничари ја делат *Liliaceae* на неколку посебни фамилии, или, пак, во *Liliaceae* ги вклучуваат фамилиите на агава, шпаргли и нарциси.

Речиси сите видови на растенија од фамилијата на лилјаните се јадливи, како што се кромидот, лукот и празот, но има и неколку отровни видови.

Морфолошки особености
---------------------

Цветен дијаграм на *Lilium*.
Лилјаните се растенија со паралелна нерватура на листовите (како што се и повеќето монокотиледони), со симетрични (правилни) цветови чии делови се распоредени во два круга по три. Околуцветникот (перигон) се состои од 3 чашкини и 3 венечни ливчиња кои најчесто се идентични по големина и боја. Постојат 6 прашници, кои кај некои видови се без антери. Устенцето на плодникот е исто така триделно.

Лилјаните како тема во уметноста и во популарната култура
---------------------------------------------------------

Лилјаните се јавуваат како тема во бројни дела од уметноста и популарната култура, како:

* „Борецот сонува за белите лилјани" - песна на палестинскиот поет Махмуд Дервиш.

Наводи
------

1. ↑  *Arapska poezija*. Beograd: Rad, 1977, стр. 127.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85076962
* GND: 4167667-1
* BNF: cb12255350d (податоци)
* NDL: 00577446
* NKC: ph191027

 |

 |
Црква на Преображение на островот Кижи, поглед од хеликоптер
**Кижи** ( руски: *Кижи*, карел. ) е остров во езерото Онега, во североисточна Русија, во Република Карелија .

Островот Кижи е долг 7 километри и широк 500 метри. Опкружен е со околу 5.000 мали острови, од кои некои не се со пречник поголем од 2 метри. Островот е населен подолго време а денес на него живеат околу сто луѓе во две села.

Киџи е познат во светот по комплексот на две цркви од 18 век и октагона камбанарија направена од дрво. Црквата Преображение датира од 1714 година ,има 22 куполи кои формираат еден вид пирамида. Во црквата има барокен иконостас. Црквата Богородица со 9 куполи е изградена во 1764 година, целосно од дрво.

Островот има и најстара руска ветерница и музеј на архитектура на дрво на отворено.

Овој исклучителен споменик на традиционална архитектура датира од 1990 година. запишан е на списокот на светско наследство на УНЕСКО .

Галерија
--------

* Панорама
* Преображение црква
* Капела на Свети Лазар
* Ветерница

Надворешни врски
----------------

* Цркви на островот Кижи
* Официјално мрежно место
**Лимасол** или **Лемесос** (грчки: *Λεμεσός* - Lemesos; турски: *Leymosun*) — втор по големина и најважниот град во Кипар. Истовремено и најголемо пристаниште во Кипар, во последните неколку децении станал многу значаен туристички центар. Се наоѓа меѓу двата антички града Аматус и Куријон. Непосредно западно од Лимасол е подрачјето Акротири, каде се наоѓа воената база наОбединетото Кралство.

Географски одлики
-----------------

Лимасол се наоѓа на јужниот брег на островот Кипар. Од главниот град Никозија, е оддалечен 75 километри на југозападно, а од Ларнака 60 км западно.
**Лимасол** се наоѓа на Акротирскиот Залив на Средоземното Море, на 0-30 метри надморска височина.
**Климата** во Лимасол е средоземна со елементи на сува, степска клима. Просечната годишна температура е 25 степени, а количеството на врнежи е околу 410 мм/мм2.

Население
---------

Лимасол денес има околу 101.000 жители во границите на градот, и околу 165-176.700 илјади жители во поширокото градско подрачје. Мнозинско население во градот се грците, додека некогаш присутното турско малцинство се иселило после турската инвазија. Во исто време, градот е полн со илјадници грчки бегалци од северниот дел на островот. Во последните години, во градот сè повеќе се населуваат странци или економски доселеници од истокот или некогашните туристи од западот.

Знаменитости
------------

* Средновековниот замок бил изграден од страна на Византија околу 1000 година. Замокот сега е музеј, а од 1790 г. до 1940 година служел како затвор.
* Националниот археолошки музеј има голема колекција на антиквитети од неолитското доба до староримскиот период.;
* Ботаничка и мала зоолошка градина;
* Лимасол е значаен и по лимасолскиот карневалот и винскиот фестивал. Карневалот трае 10 дена.

Ннадворешни врски
-----------------

* Водич низ Лимасол
* Официјално мрежно место
* Анексартизијас улица - главната улица на Лимасол Архивирано на 12 јули 2007 г.

Наводи
------

1. 1 2  *Population Census – Key Figures* Архивирано на 12 јуни 2018 г. – Statistical Service of Cyprus
2. 1 2  World Urban Areas – Demographia, 2013
3. 1 2  „Intercultural city: Limassol, Cyprus". Council of Europe.
**Кимрејскиот** е афроазиски јазик, дел од групата на чадски јазици од погрупата на источночадски јазици.

Преглед
-------

Според податоците од 2007 година јазикот го зборуваат 20.000 луѓе. Јазикот се зборува во регионот Танџиле, источно од Лаи во Чад. Јазикот е составен од два дијалекта, *кимрувански* и *бурувански*. Јазикот има позитивен статус, се користи секојдневно. Писменоста на јазикот меѓу народот е околу 5%, повеќето користат француски или арапски за пишана форма. Јазикот користи латиница.

Наводи
------

1. ↑  Кимрејски јазик на „Етнолог".

Надворешни врски
----------------

* Кимрејски јазик на „Етнолог".

|  |  |
| --- | --- |
| ɣ |  
*Оваа статија поврзана со афроазиските јазици е никулец. Можете да помогнете со тоа што ќе ја проширите*. |
Карта на патеката на каналот

**Килски Канал** (германски: *Nord-Ostsee-Kanal*, NOK), познат како **Канал „Цар Вилхелм"** („Kaiser-Wilhelm-Kanal") до 1948 г.) — канал долг 98 километри во германската сојузна покраина Шлезвиг-Холштајн.

Каналот ги поврзува Северното Море кај Брунсбител и Балтичкото Море кај Кил-Холтенау. Доколку се користи Килскиот Канал наместо кружењето околу полуостровот Јитланд, патот просечно е скратен за околу 460 км. Каналот не само што штеди време, туку исто така се избегнуваат и можните опасни бури на отворено море. Според страницата на Каналот, тој претставува најпрометен вештачки канал во светот; над 43.000 пловила минале низ него во 2007 година, исклучувајќи ги малите бротчиња.

И покрај двата морски влеза, Килскиот Канал е поврзан, кај Олденбител, со пловната река Ајдер со краткиот Канал Гизелау.

Наводи
------

1. ↑  „Официјална страница на Килскиот Канал". Архивирано од изворникот на 2009-03-10. Посетено на 2012-08-25.
2. ↑  Sheffield, Barry (1995). *Inland Waterways of Germany*. Сен Ив: Imray Laurie Norie & Wilson. ISBN 0-85288-283-1.

Надворешни врски
----------------

|  |  |
| --- | --- |
| Ризница | „Kiel Canal" на Ризницата ? |

* Официјална страница Архивирано на 8 јуни 2003 г.

Координати: 53°53′N 9°08′E﻿ / ﻿53.883° СГШ; 9.133° ИГД﻿ / 53.883; 9.133

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 237239821
* LCCN: sh85072282
* GND: 4042567-8
* SUDOC: 170634183
* BNF: cb13534029r (податоци)

 |

 |
**Илија Трајков Спасов** ( 1920
во Драчево, Скопје ― 24 април 1945

 во Славонска Пожега, Хрватска) — македонски партизан, револуционер, борец за слобода на Македонија и учесник во НОВ.

Животопис
---------

Произлегува од селско семејство. Се занимавал со земјоделство, а особено со градинарство. На 16 септември 1944 година стапил во Четиринаесеттата македонска ударна бригада со која учествувал во завршните борби за ослободување на Македонија, како и во акциите за ликвидирање на одметнатите балистички банди. Потоа, со Бригадата пристигнал во близината на Белград, каде завршил воена обука. На 21 април 1945 година, учествувал во пробивот на силно утврдените германски позиции на Сремскиот фронт. Загинал храбро кога веќе цела Војводина и поголем дел на Хрватска биле ослободени, во една од многубројните битки што се воделе против непријателот, на 24 април 1945 година кај Славонска Пожега. Закопан бил на борбената позиција.

Наводи
------

1. ↑  *Беа, загинаа, останаа*. Скопје: Историски Архив. 1969. стр. 129–130. На `|first=` му недостасува `|last=` (help)
Листовите од не’рѓосувачки челик Nirosta ја покриваат зградата на Крајслер
Микроскопско приближување на лесен челичен лим.
**Лим**, **ламарина**, **тенеќе**, **тенекија** или **плех** — метал формиран од индустриски процес во тенки и рамни парчиња. Лим металот е една од основните форми кои се користат во браварската обработка и може да се исечат и свиткуваат во различни форми. Безброј секојдневни објекти се фабрикувани од лим. Дебелината може да варира значително; екстремно тенки листови се сметаат за фолија или лист, а парчињата подебели од 6 mm (0,25 инчи) се сметаат за плочки челични или "структурни челични".

Лимот е достапен во рамни парчиња или извиткани ленти.Намотките се формираат со водење на континуиран лим од метал преку ролна. .

Наводи
------

1. ↑  „Ламарина" — Дигитален речник на македонскиот јазик
2. ↑  „Тенеќе" — Дигитален речник на македонскиот јазик
3. ↑  „Тенекија" — Дигитален речник на македонскиот јазик
4. ↑  „Плех" — Дигитален речник на македонскиот јазик

* Oberg, Erik; Jones, Franklin D. (2004). *Machinery's Handbook* (27th. изд.). New York: Industrial Press. ISBN 0-8311-2700-7.
* Parker (2013). *Building Victory: Aircraft Manufacturing in the Los Angeles Area in World War II*. Cypress, CA. ISBN 978-0-9897906-0-4.
**Качамак**, **бакрдан** или **бакрданик** е вид на традиционално јадење кое воглавно се прави од пченкарно брашно.

Ова јадење спаѓа во традиционалните јадења во Македонија, Србија, Црна Гора, Босна и Херцеговина, Бугарија, и Турција. Во качамакот може да се додаваат разни прилози како што се: сирење, месо, пржена свинска маст, пржена сланина, џимиринки, кисело млеко, слатко млеко, шеќер и кајмак.

За да се заштеди на брашно, се додава компир, кој се вари до неговото распаѓање и се соединува со брашното во хомогена смеса.

Слични јадења како качамакот постојат и во другите краеви на Балканот, но под разни називи како: мамалига, жганци, пура, палента и полента. Во Италија и западните земји постојат слични јадења кои исто така се викаат *palenta* или *polenta*, додека на југот на САД се викаат *grits*.

Галерија
--------

* Качамак со месоКачамак со месо
* Качамак со овчо сирењеКачамак со овчо сирење
* Качамак со месоКачамак со месо
* Качамак со месоКачамак со месо

Наводи
------

1. ↑  „Качамак" — Дигитален речник на македонскиот јазик
2. ↑  „Бакрдан" — Дигитален речник на македонскиот јазик
3. ↑  Kačamak za dug život
4. ↑  Kačamak i proja za zdravije telo
5. ↑  „Бакардан или качамак". *MiGusto.mk - Мој живот. Мојот вкус!* (англиски). 2012-11-11. Архивирано од изворникот на 2017-09-01. Посетено на 2017-08-22.
**Кина** (трад. 中國; упр. 中国; Hanyu Pinyin:  Zhōngguó (помош·инфо); Tongyong Pinyin: Jhongguó) е културен регион, стара цивилизација, и нација во Источна Азија. Кина е една од најстарите цивилизации, чиј белег сè повеќе држави и култури кои датираат уште од пред шест илјади години. Во денешно време постојат два политички ентитета кои го користат името **Кина**. Едниот ентитет е **Народна Република Кина**, или само **Кина**, која го контролира континенталниот дел на Кина, Хонгконг и Макао. Вториот ентитет е Република Кина, исто така позната како Тајван, која го контролира островот Тајван и околните острови.

Надворешни врски
----------------

* Интерактивна карта на Кина со провинциите и градовите Архивирано на 17 октомври 2008 г.
* China Digital Times Online портал за вести од Кина


|  |  |
| --- | --- |
|  | *Оваа појаснителна страница содржи список на статии за разни места со едно исто име.* |
Малин Волин (2011)
**Малин Волин**, (родена на 8 декември 1978 година) е шведска новинарка, писателка и блогерка. Таа пишува хроники за Афтонбладет и за магазинот Мама. Таа, исто така, го има блогот „Fotbollsfrun" (en:„Жена на фудбалерите"), на веб-страницата Aftonbladets. Во 2008 година, таа била номинирана за „писател на хрониката на годината" за гала што ќе се одржи во Циркус во Стокхолм. Таа е во врска со поранешниот фудбалер Јоаким Ланц кој има играно за Калмар ФФ, Мјалби АИФ и Остерс ИФ. Двојката има четири деца заедно и живее во Калмар.

Библиографија
-------------

* *Ser min röv lång ut i den här?* (2007)
* *Фотболсфрун* (2008)
* *Malin från Skaftnäs* (2011)

Наводи
------

1. 1 2  „"Fotbollsfrun" om sin man Joachim Lantz - kultspelare i Kalmar". *Expressen*. Посетено на 6 January 2016.
2. ↑  Malin Wollin nominerad till årets krönikör, Barometern, 2008
3. ↑  Edit. „Malin Wollin vägrar familjeplanera för miljön". Архивирано од изворникот на 19 September 2016. Посетено на 6 January 2016.

Надворешни врски
----------------

* Малин Волин на Ризницата ?
**Кашкавалот** е специфичен тип на млечен производ, односно жолто тврдо сирење кое може да биде овчо, кравјо или козјо; меѓутоа, овој поим на Балканот се користи за сите жолти сирења (па дури и кое било сирење кое не е бело сирење).

Слично на ова, во Романија, зборот *саşcaval* се употребува за разни жолти сирења.

Зборот кашкавал доаѓа од италијанскиот збор *caciocavallo*, што означува тип на италијанско сирење. Оттаму овој тип на сирење се проширил на Балканот.

Во Македонија постојат разни видови на кашкавали.

Галерија
--------

* Зреење на кашкавал во Млекарница „Осогово Милк"Зреење на кашкавал во Млекарница „Осогово Милк"
* Машинско производство на козји кашкавал во Млекарница „Осогово Милк"Машинско производство на козји кашкавал во Млекарница „Осогово Милк"
* Производство на кашкавал во Млекарница „Осогово Милк"Производство на кашкавал во Млекарница „Осогово Милк"
* Машинско производство на козји кашкавал во Млекарница „Осогово Милк"Машинско производство на козји кашкавал во Млекарница „Осогово Милк"

Поврзано
--------

|  |  |
| --- | --- |
| Ризница | „Кашкавал" на Ризницата ? |

* Бело сирење



  


|  |  |
| --- | --- |
|  | *Оваа статија поврзана со сирење е никулец. Можете да помогнете со тоа што ќе ја проширите*. |
Илија Плавев
**Илија Плавев** (Велес, 1867 - Белград, 1940) − македонски социјалист и комунист, еден од првите социјалисти во Македонија. Бил сопруг на Роса Плавева, социјалистка и една од првите борци за женски права во Македонија.

Животопис
---------

Уште како дете заминал на печалба прво во Солун, а потоа во Софија, каде што работел и се школувал. Во Софија им се приклучил на македонските социјалисти. Во 1902 година се враќа во Велес и станува еден од истакнатите активисти на месното работничко движење. Во 1905 година со семејството доаѓа во Скопје и станува член на раководството на социјалдемократската група. По Младотурската револуција учествувал во штрајкувачкото движење и раководи со штрајкот на скопските чевларски работници. Бил член и на Народната федеративна партија.

По Првата светска војна се вклучува во обновата на скопската партиска организација и станува нејзин благајник. Бил и потпретседател на Покраинскиот комитет на КПЈ за Македонија. По донесувањето на Обзнаната е прогонуван од власта и повеќепати е затворан. Поради материјална криза, принуден е да го напушти Скопје и да се пресели во Белград. Таму умира во 1940 година.

Наводи
------

1. ↑  „Македонска енциклопедија", МАНУ, Скопје, 2009, 1163 стр.
2. ↑  "Hronologija radničkog pokreta i SKJ 1919-1979", "Narodna knjiga" и "Institut za savremenu istoriju", Beograd, 1980, 1 tom, 296 str.
3. ↑  „Имиња на улиците на Скопје", Скопје, 1981, 111 стр.
**Илија Штерјов Сталески** ( 1914
 во Малкоец, Кичевско — 6 октомври 1943

 во Кленоец, Кичевско) — македонски партизан, борец за слобода на Македонија и учесник во НОВ.

Спомен обележје за паднатите борци и цивилни жртви во и од Малкоец, меѓу кои е ѝ името на Илија Сталески.
Спомен обележје на сите загинати кај Кленоец, меѓу кои е ѝ името на Илија Сталески.

Животопис
---------

Роден е во селото Малкоец, но се преселил ѝ живеел во Кленоец. По занимање бил земјоделец. Во Кленоец имал можност да се вклучи во народно ослободителното движење и да соработува со доста позадински работници. Во Кленоец, во пролетта 1943 година, бил член на Народноослободителниот одбор и активно соработувал и го помагал движењето, но таа активност била откриена ѝ за време борбите на 5 октомври 1943 година бил фатен од балистите и стрелан на 6 октомври 1943 година.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 131.
**Качагакаберд** (ерменски: Կաչաղակաբերդ; азерски: *Qaxaç qalası*) — тврдина на врвот на планината *де јуре* во областа Хоџали цо Азербејџан, *де факто* во провинцијата Аскеран на самопрогласената Република Арцах.

Патеката Јанапар се протега многу близу до тврдината. Кратка странична патека се одвива до врвот на тврдината.

Етимологија
-----------

 Тврдината Хачагакаберд помеѓу Колатак и Алмали
*Качагакаберд* е преведен од ерменски како *тврдина на страчка*, комбинација на зборовите կաչաղաք (*качагак*, означувајќи ја страчката страчка) и բերд (*берд*, што значи тврдина).

Архитектура
-----------

Тврдината било важно утврдување на средновековното ерменско кнежевство Качен, кое напредуваше во средниот век и се наоѓа на висина поголема од 1700 метри, опкружено со вертикални варовнички карпи со висина од 50–60 метри, има тешко достапен влез од јужната страна на тврдината. За време на нејзината историја никој никогаш не можел да упадне во тврдината. Делови од одбранбените ѕидови остануваат стоечки.

Територијата на тврдината зафаќа голема површина, иако се чини мала. Многу простории, тајни премини исечени на карпи и специјални дупки за фрлање камења кон непријателите се наоѓаат на нејзината територија. Проблемот со водоснабдувањето бил решен со уникатен метод: два резервоари со исечени карпи за складирање дожд и топена вода се наоѓаат во центарот на тврдината. Свежа вода била донесена од извор во подножјето на планината.

Галерија
--------

* Поглед од кулатаПоглед од кулата
* Поглед од кулатаПоглед од кулата
* 
* 
* Поглед од КолатакПоглед од Колатак
*

Поврзано
--------

* Култура на Азербејџан
* Култура на Арацах
* Кнежевството Хачен
* Кралство Арцах

Наводи
------

1. ↑  „Качагакаберд".
2. ↑  Brady Kiesling (Author), Raffi Kojian (Author, Editor). Rediscovering Armenia. Publisher: Matit; 2nd edition (June 1, 2005), ISBN 9994101218; ISBN 978-9994101214
3. ↑  Shahen Mkrtchian. Historical and Architectural Monuments of Nagorno-Karabakh. pp. 10, 21, 25. Yerevan, 1989, in Russian. Original: Шаген Мкртчян. Историко-архитектурные памятники Нагорного Карабаха. стр. 10, 21, 25. Ереван, 1989
4. ↑  Bonnie Marshall. The Flower of Paradise and Other Armenian Tales (World Folklore Series). 2007. photo section
5. ↑  Boris Baratov. Paradise Laid Waste: A Journey to Karabakh, Lingvist Publishers, Moscow, 1998, pp. 50
6. ↑  Shahen Mkrtchian. Historical and Architectural Monuments of Nagorno-Karabakh. pp. 10, 21, 25. Yerevan, 1989, in Russian. Original: Шаген Мкртчян. Историко-архитектурные памятники Нагорного Карабаха. стр. 10, 21, 25. Ереван, 1989
7. ↑  Brady Kiesling (Author), Raffi Kojian (Author, Editor). Rediscovering Armenia. Publisher: Matit; 2nd edition (June 1, 2005), ISBN 9994101218; ISBN 978-9994101214
**„*И ние сме деца на Македонија (Налеј, налеј)*"** — македонска народна песна. Песната е посветена на македонскиот народ. Песната има родољубив карактер.

Текст
-----

-И ние сме деца на мајката земја  

на мајката земја, на Македонија.  

На нашата земја, на Македонија.

И ние имаме право да живејме,  

како и другите живот што живеат.  

А ние страдавме, гладни умиравме.

Слобода немавме, правдини никакви,  

кога ги баравме, в затвор се најдовме.  

Во фурни не ставаат за да не изгорат.

Коските ни кршат и крвта ни пијат  

а ние смели сме, горди умиравме.  

Горди умиравме, не се предававме.

Живот не жалевме, младост си дававме  

за наши правдини, смели умиравме.  

Парола имавме: Смрт или Слобода!  

Смрт или Слобода за Македонија,  

за Македонија, земја поробена.

Надворешни врски
----------------

* И ние сме деца на Македонија (текст и музика) на pesna.org преку web.archive.org
**Маркетот Маханех Џехуда** (хебрејски: שוק מחנה יהודה, *Shuk Mahaneh Yehuda*) се наоѓа во Ерусалим, Израел, помеѓу улицата Јафа и улица Агрипас. Маркетот располага со свежо овошје и зеленчук, облека, сувинири и слично.

Координати: 31°47′8″N 35°12′44″E﻿ / ﻿31.78556° СГШ; 35.21222° ИГД﻿ / 31.78556; 35.21222


| * п
* р
* у
Улица Јафа  |
| --- |
|  |
| Places |
| 1. Автобуска станица **·**  2. Израелска железница  **·**  3. Маркет Махан Џехуда **·**  4. Киал Центар5. Улица Бен Џехуда **·**  6. Нахалат Шива **·**  7. Generali Building **·**  8. Плоштад Сафра / City Hall **·**  9. Стариот град10. Мамила **·**  11. Порта Јафа / Давидова кула |
| Squares |
| A. Плоштад Давидка **·**  B. Сионски плоштад **·**  C. Чакалски плоштад |

 *Оваа статија поврзана со Ерусалим е никулец. Можете да помогнете со тоа што ќе ја проширите*.
**Маркетинг на содржина** или **контент маркетинг** (англиски: *content marketing*) — техника на создавање и дистрибуција на содржина, чија цел е да остави впечаток и да создаде вредност кај целната онлајн публика. Овој маркетинг е насочен кон создавање комуникација со клиентите и градење на долгорочна доверба. Преку содржината се пренесуваат битни информации до потенцијалните потрошувачи кои добиваат јасна слика за производот.

Одлики на маркетингот на содржина
---------------------------------

Главна одлика на овој тип на маркетинг е неговата ненаметлива комуникација со потенцијалните потрошувачи, чија цел е да ги информира и образува за да го доближи производот/услугата поблиску до нив.

Други, основни одлики на маркетингот на содржина се:

* детално познавање на целната онлајн публика
* начин на стигнување до целната публика
* комуникација со целната публика која не е фокусирана на дирекна продажба
* комуникација со публиката
* создавање на квалитетна содржина
* континуирана дистрибуција на содржината
* активирање на публиката

Содржина
--------

Содржината може да биде сè:

* блог постови
* влогови
* слики
* видеа
* аудио презентација
* презентации
* инфографици
* електронски книги

Поврзано
--------

* Дигитален маркетинг
* Семрежен маркетинг
* Друштвени мрежи
* Мрежно место
* Маркетинг

Наводи
------

1. ↑  Wainwright, Corey. „Content Marketing Strategy: A Comprehensive Guide for Modern Marketers". *Hubspot*.
**И сè стана месечина** (бугарски: *И всичко стана луна*) е збирка раскази на бугарскиот писател Георги Господинов од 2013 година.

Содржина
--------

Збирката содржи 19 раскази:

* 8 минути и 19 секунди
* Пред хотелот „Бугарија"
* Привиденија
* Таткопосвојување
* Обичај
* Азбука на жени
* Да ја побараш Карла во Лисабон
* Do Not Disturb
* Богот на имињата
* Ќерка
* О Хенри!
* За Лора
* Чај од вишни
* Фотографија
* Средба со флорал
* Ликови од последните денови
* Старецот и морето
* Six Degrees of Separation
* И сè стана месечина

За збирката
-----------

Веднаш по објавувањето, збирката постигнала голем успех и станала најпродавана книга во Бугарија. Некои од расказите претходно веќе биле објавени во неколку антологии, на различни јазици. Според зборовите на самиот автор, расказите во книгата имаат заедничка атмосфера и сите ги поврзува заедничка логика. Книгата се одликува со префинета поетика, со лирско истражување на детаљите и на доживувањата и обилува со многу емоции, а во неа авторот покажува голем интерес за невидливото.

Наводи
------

1. ↑  Георги Господинов, *И све постаде месец*. Београд: Геопоетика, 2016.
2. ↑  Георги Господинов, *И све постаде месец*. Београд: Геопоетика, 2016.
**Качунка** или **шафран** (науч. *Crocus sativus*) — повеќегодишна билка од семејството на перуники. Може да достигне висина до 30 см. Растението нема правилно стебло: шест венечни ливчиња, венечен цвет, заедно со две тесни ливчиња, растат од подземна луковица. Ливчињата се наслонети кон земјата и на неколку сантиметри од тлото, се шират на лево. Ваквата градба на цветот, без изразени поделби на цветните чашки и круна, во ботаниката се нарекува перигон. Толчникот кај сите качунки е златнопортокалова боја и најчесто, има истобојни прашници. На врвот од толчникот се наоѓа *жиг* или *нишка* (*Croci stigmata*), органели чија задача е да се прилагодат на поленовите зрна. Жиговите и денес се користат како исушен зачин и за бојадисување на намирниците, посебно колачи, а се користат и во медицината. Во поголема мера качунката е отровна.

Распространетост
----------------

Растението е најзастапено во Иран. Околу Средоземјето и во Франција, Шпанија, Мароко, Грција, Турција, Италија и Австралија. Годишното производство изнесува околу 200 тони. Во Иран се произведуваат приближно 170 до 180 тони годишно.

Вкус на зачинот
---------------

Качунката има силен ароматичен вкус, пикантен и малку горчи, но и вкус на земјата во која се задржил долго време. Вкусот му е истовремено и цветен, малку лут и сличен на мед, мошусот, но и јодот. После неколку месеци тој пушта комплексен спектар на арома. Поседува различни состојки.

Качунката како мотив во уметноста
---------------------------------

* „Качунка" — песна на Јозо Т. Бошковски од 1981 година.

Наводи
------

1. ↑  „The Plant List: A Working List of All Plant Species". Посетено на 23 April 2015.
2. ↑  Јозо Т. Бошковски, *Деца и цвеќиња и ѕвезди*, Нов свет, Скопје, 1981, стр. 13.

Надворешни врски
----------------

* 

* Качунка на Ризницата ?
* 

* Качунка на Викивидовите ?
Местоположба на Земјата на Кралицата Марија (црвено), Австралиска Антарктичка Територија на Антарктикот
**Земјата на Кралицата Марија** или **Брегот на Кралицата Марија** (66°45′S 96°0′E﻿ / ﻿66.750° ЈГШ; 96.000° ИГД﻿ / -66.750; 96.000) — дел од брегот на Антарктикот што лежи помеѓу Филхнеровиот ’Рт, на 91° 54' источно, и Хордерновиот ’Рт, на 100° 30' источно.

Откриен е во февруари 1912 година од страна на Австралиската антарктичка експедиција (1911–14) под водство на Даглас Мосон, кој го именувал по Марија, кралицата на Џорџ V.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Територијални претензии врз Антарктикот |
| --- |
|  |
| Денешни | 
* Аделина Земја (Фр.)
* Австралиска Антарктичка Територија
	+ Вилкс
	+ Вилхелм II
	+ Ендерби
	+ Кемп
	+ Кралица Марија
	+ Мак. Робертсон
	+ Оутс
	+ Принцеза Елизабета
	+ Џорџ V
* Аргентински Антарктик
* Британска Антарктичка Територија
	+ Кралица Елизабета
* Кралица Мод (Нор.)
* Остров Петар I (Нор.)
* Росова Зависност (НЗ)
* Чилеанска Антарктичка Територија

 |  |
|  |
| Поранешни | 
* Јамато Јукихара (Јап.)
* Нова Швабија (Гер.)

 |
|  |
| Ничии | 
* Земја на Мери Берд

 |

 |
**Земноалкални метали** — низа елементи во втората група (според МСЧПХ) на периодниот систем: берилиум (**Be**), магнезиум (**Mg**), калциум (**Ca**), стронциум (**Sr**), бариум (**Ba**) и радиум (**Ra**) (иако радиумот понекогаш не се смета за земноалкален метал како резултат на неговата радиоактивност).

Земноалкалните метали се именувани по нивните оксиди, *земноалкалите*, чии старомодни имиња беа берилија, магнезија, варовник, стронција и барита. Овие беа именувани како *земноалкални* поради нивната интермедиерна природа меѓу алкалите (оксиди на алкалните метали) и реткоземните (оксиди на реткоземните метали). Класификацијата на некои инертни супстанци како 'земјени' е стара неколку милениуми. Најраниот познат систем кој бил користен од Старите Грци се состоел од четири елементи, вклучувајќи ја и почвата. Подоцна, овој систем бил рафиниран од филозофите и алхемичарите, како Аристотел (4 век п.н.е.), Парацелзус (прва половина на 16 век), Џон Бекер (средината на 17 век) и Георг Стал (доцен 17 век), за да подоцнежните мислители да ја разделат 'земјата' во три или повеќе типови. Сфаќањето дека 'земјените' не се елементи туку соединенија се припишува на хемичарот Антоан Лавоазје. Во неговата *Traité Élémentaire de Chimie* (*Елементи на Хемијата*) од 1789, тој ги нарекол нив *Substances simples salifiables terreuses*, или солобразувачки земјени елементи. Подоцна тој сугерирал дека земноалкалните метали може да се метални оксиди, но признавал дека ова е само претпоставка. Во 1808, по терк на Лавоазјевата идеја, Хамфри Дејви стана првиот кој добил примероци на металите по пат на електролиза на стопена земја.

Земноалкалните метали се сребренкасто обоени, меки, со мала густина метали, кои реагираат брзо со халогените и образуваат јонски соли, како и со водата (иако не толку брзо како со алкалните метали) при што образува силни алкални (базни) хидроксиди. На пример, додека натриумот и калиумот реагираат со водата на собна температура, магнезиумот реагира само со пареа, а калциумот само со жешка вода.

Mg + 2H2O → Mg(OH)2 + H2

Берилиумот е исклучок: Тој не реагира со вода или пареа, и неговите халиди се ковалентни.

Сите земноалкални метали имаат по два електрона во нивната најнадворешна обвивка, така што енергетски поволната состојба за постигнување пополнета електронска обвивка е да изгубат по два електрона за да формираат наелектризирани позитивни јони.

| Листа на елементи |
| --- |
|  Име | Атомски симбол | Атомски број | Точка на вриење | Точка на топење | Густина |  Атомска маса
 |
| **Групи:**   1 -  2 -  3 -  4 -  5 -  6 -  7 -  8 -  9 - 10 - 11 - 12 - 13 - 14 - 15 - 16 - 17 - 18 |
| **Периоди:**  1  -  2  -  3  -  4  -  5  -  6  -  7  -  8  -  9 |
| **Серии:**   Алкали  -  Земноалкални  -  Лантаноиди  -  Актиноиди  -  Преодни метали  -  Сиромашни метали  -  Металоиди  -  Неметали  -  Халогени  -  Благородни гасови |
| **Блокови:**  s-блок  -  p-блок  -  d-блок  -  f-блок  -  g-блок |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85003595
* GND: 4152626-0
* BNF: cb12276929w (податоци)
* NDL: 00560341
* NKC: ph163874
* BNE: XX543194

 |

 |
**Маркетинг на интернет пребарувачите** (МИП) — облик на дигитален маркетинг кој вклучува промоција на мрежните места со зголемување на нивната видливост во страниците со резултати од пребарување (SERPs) првенствено преку платени реклами. МИП може да вклучи оптимизација на пребарувачи (SEO), која ја прилагодува или преработува содржината на мрежната страница и архитектурата на страницата за да постигне повисоко рангирање на страниците со резултати од пребарувачот за да ги подобри листинзите за клик.

Наводи
------

1. ↑  „The State of Search Engine Marketing 2006". Search Engine Land. February 8, 2007. Архивирано од изворникот на 2007-02-10. Посетено на 2007-06-07.
2. ↑  „Does SEM = SEO + CPC Still Add Up?". searchengineland.com. Посетено на 2010-03-05.
Фотографија на замокот од 1897 година.
**Кајсерскиот замок** ― замок изграден во антиката и првпат споменат во монета за време на владеењето на Гордијан III помеѓу 238 и 244 година од новата ера. Поминал низ повеќе дополнувања почнувајќи од Римјаните, Данишмендите, Селџуците, Дулкадирите, Караманидите и Османлиите. Замокот, кој се наоѓа во истоимениот град, е направен од внатрешен и надворешен дел со вкупно 18 кули.

Наводи
------

1. ↑  „Kayseri̇ Kalesi̇ Ve Surlari".
2. ↑  Kayseri Kale ve Surları (Tarihi Eserler) (турски)
3. ↑  İkibin yılın şahidi: Kayseri Kalesi (турски)

38°43′16″ N; 35°29′21″ E﻿ / ﻿38.7211° СГШ; 35.4892° ИГД﻿ / 38.7211; 35.4892
**Кајл Мерит Меклахлан** (англиски: *Kyle Merritt MacLachlan*) е американски глумец.

Животопис
---------

Роден е на 22 февруари 1959

 година во Вашингтон. Интересно и непознато во неговата биографија, е што Кајл по мајчина линија влече корени од композиторот Јохан Себастијан Бах. Пред да ја започне глумечката кариера, го исфрлил средното презиме Мерит. Тој е познат и по врската со моделот Линда Евангелиста со која сакал и да се ожени, но таа го оставила заради голманот Фабријан Бартез. Освен со Линда Евангелиста, тој имал љубовни врски и со глумиците Лора Дерн, Лара Флин Бојл и Шерилин Фен. Во април 2002 година, Меклахлан се оженил со Дезире Грубер.

Кариера
-------

Меклахлан е најпознат по улогата на детективот Дејл Купер во култната телевизиска серија „Твин Пикс". Инаку, тој дебитирал во серијата „Приказни од гробницата", а во 1991 година се појавил во улогата на Реј Манзарек, тапанарот на култната група Дорс, во истоимениот филм на Оливер Стоун. Но, вистинската слава ја стекнал со улогата во серијата „Твин Пикс", а потоа се појавил и во филмската верзија. Соработката со Дејвид Линч ја продолжил и во неговата прва филмска улога во филмовите „Дина" и „Син Сомот". Покрај овие улоги, се појавил и во филмската верзија на цртаната серија „Флинстонови" како негативецот Клифвандерлејв. Во 1995 година, режисерот Пол Верховен му ја понудил улогата во еротскиот филм „Забавувачки"', каде за првпат се соблекол на филмското платно. Епизодно се појавил и во серијата „Сексот и градот", а потоа ја играл улогата на Орсон Хоџ во серијата „Очајни домаќинки". Тој бил планиран и за главната улога во филмот „Вод", но откако ја одбил улогата, неа ја добил Чарли Шин.

### Улоги

* „Дина" (1984)
* „Син сомот" (1986)
* „Твин Пикс" (ТВ-серија, 1990-1991)
* „Дорс" (1991)
* „Забавувачки"

Надворешни врски
----------------

|  |  |
| --- | --- |
| Ризница | „Кајл Меклахлан" на Ризницата ? |

* Кајл Меклахлан на  Семрежната филмска база на податоци (англиски)

* Kyle MacLachlan official site
* A Class Apart: A Kyle MacLachlan aficionados page Архивирано на 16 декември 2014 г.
* Kyle MacLachlan - Total Website
* Biography from *Playbill*

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 42035392
* LCCN: no91006186
* ISNI: 0000 0001 1442 6502
* GND: 129210714
* SUDOC: 061636096
* BNF: cb139915207 (податоци)
* BIBSYS: 90911827
* MusicBrainz: 80280b1e-5856-4526-82be-2c7cb60869d4
* NDL: 00621041
* NKC: pna2006327230
* BNE: XX1297602

 |

 |
**Мала Одеса** (англиски: *Little Odessa*) - американски филм од 1994 година, во режија на Џејмс Греј, кој е автор и на сценариото. Главните улоги ги играат: Тим Рот, Едвард Фарлонг, Максимилијан Шел, Ванеса Редгрејв, Наталија Андрејченко, Д. Вадим итн. Директор на фотографијата е Т. Ричмонд, а музиката е дело на Дејна Сано. Филмот претставува режисерско и сценаристичко деби на Џејмс Греј, кој го создал филмот на возраст од 25 години. Во 1994 година, филмот ја добил наградата „Сребрен лав" на филмскиот фестивал во Венеција.

Содржина
--------

Платениот убиец, Џошуа Шапиро (го игра Рот) добива задача во њујоршкиот кварт во Бруклин, наречен „Мала Одеса", каде што тој го поминал детството и каде што живее неговото семејство. Џошуа не ги видел таткото Аркадиј (го игра Шел), мајката Ирина (ја игра Редгрејв) и братот Рубен (го игра Фарлонг). Притоа, мајка му боледува од тумор на мозокот, а татко му е во љубовна врска со младата Наташа (ја игра Андрејченко). Кога ќе пристигне во стариот крај, Џошуа го среќава стариот другар Саша (го игра Вадим), кој веста за неговото враќање ја проследува до поранешната девојка на Џошуа.

Наводи
------

1. ↑  „www.hrt.hr (пристапено на 15.2.2017)". Архивирано од изворникот на 2017-08-06. Посетено на 2017-09-11.
2. ↑  „www.hrt.hr (пристапено на 15.2.2017)". Архивирано од изворникот на 2017-08-06. Посетено на 2017-09-11.
**Мала кула** (грчки: *Μικρός Κουλές*) — одбранбено-станбена кула во градот Лерин, Егејска Македонија.

Местоположба
------------

Кулата се наоѓа во центарот на градот, на улица „Тагматархис Фуледакис", во дворот на Третата гимназија.

Историја
--------

Кулата е изградена во XIX век. Во 1985 г. е прогласена за споменик на културата.

Арпитектура
-----------

Кулата е од одбранбен тип, типична за многу краишта на Балканот во XVIII - XIX век. Вакви кули граделе богати жители, обично со квадратен план и во допир со главната куќа. Во архитектонски поглед Малата кула е квадратна и завршувала со купола. Денес опстојува само долниот дел, на висина од 4,75 м и надворешни димензии од 6,80 × 6,82 м. Ѕидовите се дебели од 0,98 до 1,04 м, а внатре има скриени хоризонтални рамки од дрвен материјал на секои 3 метри. Влезот има дрвена хоризонтална носечка греда и полукружен свод од тули. Одвнатре сводот е остар. Куполата е изградена од тули и покриена со турски ќерамиди. Нагоре водат камени скалила, а покривот е од камени плочи.

Поврзано
--------

* Голема кула (Лерин)

Наводи
------

1. 1 2 3 4  „Μικρός Κουλές (Αμυντικός Πύργος)". Florina QR. Посетено на 21 август 2020.
2. 1 2  „ΥΑ ΥΠΠΕ/Β/Φ36/35754/788/8-8-1985 - ΦΕΚ 629/Β/18-10-1985". Διαρκής κατάλογος κηρυγμένων αρχαιολογικών τόπων και μνημείων. Архивирано од изворникот на 2020-07-20. Посетено на 20 јули 2020.
***Климатски капитализам: Капитализам во добата на климатските промени*** ― книга од Л. Хантер Ловинс и Бојд Коен од 2011 година. Претставува позитивни приказни и примери за тоа како компаниите кои бараат заработка, помагаат да се спаси планетата и се вели дека „најдобриот начин за обнова на економијата, градовите и пазарите на труд на САД е да се инвестира во енергетска ефикасност и обновливи извори на енергија, без разлика дали климатските промени се случуваат или не". Сепак, рецензентот Гејл Вајтман не бил убеден во аргументот дека голата алчност и пазарните сили ќе ги поттикнат бизнисите да ги намалат емисиите на стаклени гасови.

Поврзано
--------

* *Природен капитализам: Создавање на следната индустриска револуција*
* *Трговци на сомнеж*
* *Повторно измислување на пожар*
* Контроверзии за климатските промени
* Политика за климатски промени на Соединетите Држави
* Медиумско покривање на климатските промени

Наводи
------

1. ↑  „Lovins lectures tonight on 'Climate Capitalism' at Westminster". *The Salt Lake Tribune*. 15 ноември 2011. Посетено на 1 мај 2021.
2. ↑  Gail Whiteman (12 May 2011). „Climate economics: Corporate greening falls short". *Nature*. **473** (7346): 149–150. doi:10.1038/473149a.
Молекуларен состав на примарниот клеточен ѕид кај растенијата.
**Клеточниот ѕид** претставува обвивка на клетката која што ја имаат само растителните клетки и повеќето микроорганизми. Клеточниот ѕид е задолжителен дел на скоро сите растителни клетки, а таму каде што отсуствува клетката е таканаречена „бесформна" и личи на пифтиеста маса. Неколку функции кои ги извршува клеточниот сид се директно или индиректно од огромно значење за животот на организмот. Тоа се:

* Ја дава формата на клетката.
* Има улога на посредник на размената на материи и вода меѓу надворешната средина и внатрешноста на клетката и
* Претставува цврста и јака обвивка која во голема мера заштитува од сите надворешни влијанија без разлика на нивното потекло.

Клеточниот ѕид се формира по делбата на клетката и тогаш се нарекува - фрагмопласт (средна ламела) која е во растресита пивтиеста полутечна состојба.

|  |  |
| --- | --- |
| Stub icon | *Оваа статија од областа на биологијата е никулец. Можете да помогнете со тоа што ќе ја проширите.** п
* р
* у
 |